PATVIRTINTA

 Turgelių „Aistuvos“ gimnazijos

 direktoriaus

 2020 m. rugpjūčio 31 d. įsakymu Nr. V1-169

**TURGELIŲ „AISTUVOS“ GIMNAZIJOS**

**PRADINIO UGDYMO PROGRAMOS**

**2020–2021 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2020 - 2021 mokslo metų Turgelių „Aistuvos“ gimnazijos (toliau – Gimnazija) pradinio ugdymo programos ugdymo planas (toliau – Ugdymo planas) reglamentuoja Gimnazijos pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat ir neformaliojo vaikų švietimo programų įgyvendinimą gimnazijoje.2019–2020 mokslo metų gimnazijos ugdymo planas sudarytas vadovaujantis 2019–2020 ir 2020–2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413 „Dėl 2019–2020 ir 2020–2021 mokslo metų pradinio ugdymo programos bendrojo ugdymo plano patvirtinimo“ ir 2020-08-04 nr. V-1152 dėl švietimo, mokslo ir sporto ministerijos 2019 m. balandžio 15 d. įsakymo nr. V-413 „Dėl 2019-2020 ir 2020-2021 mokslo metų pradinio ugdymo programos bendrojo ugdymo plano patvirtinimo“ pakeitimo.

2. Gimnazijos ugdymo plano tikslas: formuoti gimnazijos ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos, geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą. Sutelkus visą gimnazijos bendruomenę laikytis susitarimų ir įsipareigojimų.

3. Ugdymo plano uždaviniai:

3. 1. nustatyti optimalų pamokų skaičių pradinio ugdymo programai įgyvendinti;

3. 2. ugdyti mokinių skaitymo, rašymo, kalbėjimo įgūdžius per visų dalykų pamokas;

3. 3. tobulinti pagalbos mokiniui sistemą;

3. 4. numatyti būdus ir priemones ugdymo proceso, pagalbos mokiniui teikimo įgyvendinimui pagal mokinių mokymosi poreikius;

**II SKYRIUS**

**GIMNAZIJOS UGDYMO PLANO RENGIMAS**

4. Turgelių „Aistuvos“ gimnazijos Ugdymo planą rengia direktoriaus 2020 m. birželio 2 d. įsakymu Nr. V1 - 128 „Dėl ugdymo plano rengimo darbo grupės sudarymo“ sudaryta darbo grupė. Į Ugdymo plano rengimą bendradarbiavimo pagrindais įtraukti gimnazijos mokytojai, administracija, vaiko gerovės komisijos atstovai, mokinių tarybos nariai, tėvai (globėjai). Grupės darbui vadovauja direktoriaus pavaduotojas ugdymui. Rengiant Ugdymo planą, remiamasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, gimnazijos įsivertinimo duomenimis.

5. Turgelių „Aistuvos“ gimnazijos Ugdymo planas rengiamas vieneriems mokslo metams, gimnazijos ugdymo turinys formuojamas ir įgyvendinamas vadovaujantis bendraisiais ugdymo planais, gimnazijoje priimtais susitarimais dėl:

5.1. pradinio ugdymo proceso organizavimo laikotarpių – trimestrų;

5.2. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų:

5.2.1. ugdymo turinys planuojamas rengiant ilgalaikį teminį planą.

5.2.2. ilgalaikiai planai suderinami metodinėje grupėje iki rugsėjo 1 d., su direktoriaus pavaduotoju ugdymui suderinami iki rugsėjo 7 dienos, individualizuotos ir pritaikytos programos suderinamos iki rugsėjo 14 dienos;

5.2.3. mokytojai, dirbantys pirmus dvejus metus, rengia trumpalaikius (detaliuosius arba/ir dienos) planus;

5.2.4. pamoką mokytojai planuoja individualiai, pačių pasirinkta forma, konkretina ugdymo turinį, numato pamokos mokymo(si) uždavinį, bendrųjų ir dalykinių kompetencijų ugdymą, individualizavimą, diferencijavimą, numato rezultatą, atsižvelgdami į pavienių mokinių ir klasės daromą pažangą;

5.2.5. ilgalaikiai planai koreguojami ir tikslinami atsižvelgiant į mokinių pasiekimus ir pažangą, susiklosčiusias aplinkybes; mokytojas gali keisti numatytą valandų skaičių temai;

5.2.6. ilgalaikiai planai ir programos (elektroninėse laikmenose) laikomi gimnazijoje ir prireikus pateikiami gimnazijos vadovams ar gimnaziją vizituojantiems specialistams;

5.2.7. neformaliojo švietimo programos rengiamos pagal gimnazijoje patvirtintą formą ir teikiamos tvirtinti gimnazijos direktoriui iki rugsėjo 14 dienos;

5.2.8. klasės vadovo veiklos planai rengiami pagal gimnazijoje patvirtintą formą ir teikiami tvirtinti gimnazijos direktoriui iki rugsėjo 14 dienos.

5.3. Švietimo pagalbos mokiniui teikimo;

5.4. Ugdymo valandų, skiriamų mokinių ugdymo poreikiams tenkinti panaudojimo. Tai numatoma šio Ugdymo plano lentelėje (punktas 14).

5.5. Klasių dalijimo į grupes, mažiausio mokinių skaičiaus jose nustatymo skaičius – 5. Šiais mokslo metais į grupes mokiniai dalijami tik per dorinio ugdymo (etikos ir tikybos) pamokas.

5.6. Mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo.

5.7. Mokinių ugdymo pasiekimų ir pažangos vertinimo metodikos ir tvarkos;

5.8. Vadovėlių ir kitų mokymo (si) priemonių pasirinkimo, naudojimosi jomis gimnazijoje principų ir tvarkos;

5.9. Pažintinės ir kultūrinės, edukacinės veiklos, išvykų organizavimo (Veiklos forma – integruota projektinė veikla, renginiai, konkursai, edukacinės išvykos. Ji organizuojama nustatytu laiku ir tvirtinama gimnazijos direktoriaus įsakymu);

5.10. Neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse;

 5.11. Prevencinių ir kitų ugdymo programų pasirinkimo ir jų įgyvendinimo (integruojant į Bendrosios programos dalykus ar vykdant atskiras programas, skiriant joms tikslines ugdymo valandas).

5.12. Bendradarbiavimo su mokinių tėvais (globėjais, rūpintojais) tikslų ir formų;

5.12.1. visuotiniai tėvų susirinkimai. Organizuoja gimnazijos direktorius, vyksta 2 kartus per metus. Susirinkimo metu aptariami gimnazijos bendruomenei aktualūs klausimai, gimnazijos veikla, neformalūs mokinių pasiekimai, vykdomas tėvų pedagoginis švietimas;

5.12.2. klasės susirinkimai. Organizuoja klasės vadovas, vyksta vieną kartą per trimestrą ir pagal poreikį. Susirinkimo metu aptariami mokinių pažangos ir lankomumo, klasės bendruomenei aktualūs klausimai;

5.12.3. individualios konsultacijos;

5.12.3.1. klasės vadovas organizuoja ne mažiau kaip 2 kartus per metus (gruodis-sausis, kovas-balandis) (esant poreikiui ir dažniau). Susitikime dalyvauja klasės vadovas, tėvai, mokinys. Individualių konsultacijų metu mokinys įsivertina savo pažangą bei elgesį, klasės vadovas supažindina su mokinio ugdymo(si) pasiekimais, elgesio bei lankomumo problemomis. Esant poreikiui gali dalyvauti dalykų (anglų kalbos, dorinio ugdymo, muzikos) mokytojas. Individualius susitikimus su tėvais fiksuoja klasės vadovas. Tėvams (globėjams rūpintojams) neatvykus į individualų susitikimą, klasės vadovas su švietimo pagalbos mokiniui specialistais ir/ar gimnazijos administracijos atstovu vyksta pas mokinio tėvus (globėjus, rūpintojus);

5.12.3.2. 2 ir 4 klasių vadovai supažindina tėvus su NMPP rezultatais;

5.12.4. tėvų (globėjų, rūpintojų) konsultavimas(is) ugdymo klausimais:

5.12.4.1. klasių vadovų, kitų mokytojų, gimnazijos administracijos susitikimai su mokinių tėvais (globėjais, rūpintojais) numatomi pagal poreikį;

5.12.4.2. mokytojai konsultuoja mokinių tėvus (globėjus, rūpintojus) ugdymo klausimais pagal skelbiamą mokytojų teikiamų mokinių tėvams (globėjams, rūpintojams) konsultacijų tvarkaraštį;

5.12.4.3. rekomenduojama, kad konsultacijoje dalyvautų mokinys;

5.12.4.4. konsultacijos dalyviai privalo laikytis etikos taisyklių, gimnazijos vidaus tvarkos taisyklių, remtis mokyklos nuostatomis ir reikalavimais;

5.12.5. atvirų durų diena. Pamokų stebėjimas, tėvų švietimas;

5.12.6. gimnazijos pagalbos vaikui specialistai. Konsultuoja tėvus (globėjus, rūpintojus) pagal poreikį. Organizuoja tėvų švietimą aktualiomis temomis. VGK bendradarbiavimas su tėvais. Konsultuoja tėvus (globėjus, rūpintojus) vaikų ugdymo organizavimo, elgesio, lankomumo, saugumo užtikrinimo ir kitais aktualiais klausimais. Esant būtinybei įvairiais klausimais bendraujama telefonu (skubiai informacijai pranešti), rašomi pranešimai elektroniniame dienyne, siunčiami pranešimai paštu. Tėvai kviečiami į gimnazijoje organizuojamus renginius (pvz., išvykos, šventės, diskusijos prie apskritojo stalo, apklausos, seminarai, koncertai ir kt.);

5.12.7. gimnazijos internetinis puslapis. Pateikiama informacija apie gimnazijos veiklą, ugdymą, mokinių pasiekimus ir t.t. Aprašomos integruotos pamokos, išvykos, renginiai, parodos, įvairūs susitikimai ir t.t. [www.aistuva.lt](http://www.aistuva.lt).

5.13. Skaitymo, rašymo ir kalbėjimo gebėjimų ugdymo per visų dalykų pamokas, įgyvendinant pradinio ugdymo programą.

5.14. Kitų šiame dokumente neaprašytų, tačiau gimnazijai svarbių pradinio ugdymo programos įgyvendinimo nuostatų.

5.15. Ugdymo turinio įgyvendinimo stebėseną vykdo:

 5.15.1. Administracija:

5.15.1.1. suderina mokytojų parengtus dalykų ilgalaikius planus;

5.15.1.2. stebi ir vertina ugdymo turinio įgyvendinimą ugdymo proceso metu ( mokytojų pamokose);

5.15.1.3. pasibaigus mokslo metams aptaria su mokytojais, kaip pasisekė įgyvendinti ugdymo turinį.

5.15.2. Metodinės grupės:

5.15.2.1. aprobuoja ilgalaikius planus;

5.15.2.2. susitaria dėl mokinių pasiekimų ir pažangos vertinimo ir analizuoja mokinių pasiekimus įgyvendinant dalyko ugdymo turinį.

6. Ugdymo planą iki ugdymo proceso pradžios tvirtina Gimnazijos vadovas, projektą suderinęs su Gimnazijos taryba, savininko teises ir pareigas įgyvendinančia institucija.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

7. Mokslo metai:

 7.1. 2020–2021 mokslo metų pradžia 2020 m. rugsėjo 1 dieną, ugdymo procesas prasideda 2020m. rugsėjo 1d. Ugdymo proceso trukmė – 175 ugdymo dienos.

7.2.Vienerių mokslo metų ugdymo proceso trukmė – 35 savaitės. Gimnazijoje mokomasi penkias dienas per savaitę.

8. Ugdymo procesas skirstomas trimestrais.

8.1. Nustatoma tokia trimestrų trukmė :

 pirmasis trimestras – 2020m. rugsėjo 1d. – 2020m. lapkričio 30d.;

 antrasis trimestras– 2020m. gruodžio 1d. – 2021m. vasario 28 d.

 trečiasis trimestras – 2021m. kovo 1d. – 2021m. birželio 9 d.

 8.2. Mokiniams skiriamos atostogos:

|  |  |  |
| --- | --- | --- |
| Atostogos | 2020–2021 mokslo metai |  |
| Rudens | 2020-10-26–2020-10-30 |  |
| Žiemos (Kalėdų) | 2020-12-23–2021-01-05 |  |
| Žiemos | 2021-02-15–2021-02-19 |  |
| Pavasario (Velykų) | 2021-04-06–2021-04-09 |  |
| Vasaros | 2021-06-10–2020-08-31 |  |

9. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei  laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu (vyksta remonto darbai mokykloje ir kt.), ugdymo procesas organizuojamas vadovaujantis Lietuvos Respublikos švietimo, mokslo ir sporto ministro patvirtintų 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų 7 priedu, Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir Turgelių „Aistuvos“ gimnazijos direktoriaus 2020 m. rugpjūčio 17 d. įsakymu Nr. V1- 155 ,,Dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu“.

**ANTRASIS SKIRSNIS**

**GIMNAZIJOS UGDYMO TURINIO FORMAVIMAS IR ĮGYVENDINIMAS**

10. Bendroji pradinio ugdymo programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

11. Numatant gimnazijos mokinių ugdymo(si) tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus gimnazijoje rezultatus ir rekomendacijas dėl mokinių pasiekimų gerinimo (metodinių grupių veiklos planuose detalizuojamos problemos ir stiprybės, dalykų mokytojų ilgalaikiuose planuose numatomi akcentai).

12.Bendrajai pradinio ugdymo programai ir neformaliojo švietimo programoms įgyvendinti:

12.1 2020-2021 mokslo metais skiriamos ugdymo valandos metams, kai ugdymo valandos trukmė 1 klasėje – 35 min., 2–4 klasėse – 45 min.:

|  |  |  |  |  |  |
| --- | --- | --- | --- | --- | --- |
| Dalykai | 1 klasė | 2 klasė | 3 klasė | 4 klasė | Iš viso skiriama pamokų Pradinio ugdymo programai |
| Dorinis ugdymas (tikyba arba etika) | 35 | 35 | 35 | 35 | 140 |
| Lietuvių kalba | 280 | 245 | 245 | 245 | 1015 |
| Užsienio kalba (anglų) | 0 | 70 | 70 | 70 | 210 |
| Matematika | 140 | 175 | 140 | 175 | 630 |
| Pasaulio pažinimas | 70 | 70 | 70 | 70 | 280 |
| Dailė ir technologijos | 70 | 70 | 70 | 70 | 280 |
| Muzika | 70 | 70 | 70 | 70 | 280 |
| Fizinis ugdymas\* | 105 | 105 | 105 | 105 | 420 |
| Iš viso privalomų pamokų skaičius metams  | 770 | 840 | 805 | 840 | 3255 |
| Pamokos, skiriamos mokinių ugdymosi poreikiams tenkinti  | 70 | 105 | 175 |
| Neformalusis švietimas | 140 | 140 | 280 |

Pastaba:

\*Fizinis ugdymas įgyvendinamas pagal pradinio ugdymo kūno kultūros bendrąją programą.

13. Bendrosios programos ugdymo dalykams skiriamos ugdymo valandos per savaitę:

|  |  |
| --- | --- |
| Dalykai | Dalyko savaitinių pamokų skaičius |
| 1 klasė | 2 klasė | 3klasė | 4 klasė | Pradinio ugdymo programa(1-4 klasės) |
| Dorinis ugdymas (tikyba arba etika)  | 1 | 1 | 1 | 1 | 4 |
| Lietuvių kalba (gimtoji)  | 8 | 7 | 7 | 7 | 29 |
| Užsienio kalba (anglų) | - | 2 | 2 | 2 | 6 |
| Matematika | 4 | 5 | 4 | 5 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Fizinis ugdymas | 3 | 3 | 3 | 3 | 12 |
| Privalomų ugdymo valandų skaičius mokiniui  | 22 | 23 | 23 | 24 | 93 |
| Valandos, skiriamos mokinių ugdymo(si) poreikiams tenkinti | 1 | 1 | 1 | 2 | 5 |
| Iš viso |  |  |  |  | 97 |
| Neformaliojo švietimo valandos | 2 | 2 | 2 | 2 | 8 |

14. Ugdymo valandų skaičių klasei per savaitę sudaro: privalomų ugdymo valandų skaičius

 visiems mokiniams, valandos, skiriamos mokinių ugdymo(si) poreikiams tenkinti, neformaliojo švietimo programoms įgyvendinti dalyko ugdymo valandos.

15. Valandos, skirtos mokinių ugdymos(si) poreikiams tenkinti, 1-4 klasėje naudojamos individualioms ir grupinėms konsultacijoms mokymosi sunkumams šalinti ir darbui su gabiais mokiniais. 1 val. skiriama lietuvių kalbos konsultacijoms visiems pradinių klasių mokiniams atsižvelgiant į NMPP lietuvių kalbos rezultatus.

16. Kadangi tos pačios klasės tėvai (globėjai) mokiniams yra parinkę tikybą ir etiką, klasės dalijamos į grupes ir dėl per mažo mokinių skaičiaus etika dėstoma laikinojoje grupėje sudarytoje iš 1-4 klasių mokinių.

17. Ugdymo procesas organizuojamas pamoka ir kitomis ugdymo organizavimo formomis:

17.1. ugdymo procesą organizuojant pamoka, kai pamokos trukmė 1 klasėje 35 min. ir 2-4 klasėse – 45 min., per dieną yra ne daugiau kaip 5 pamokos;

17.2. ugdymo procesą organizuojant projekto, didaktinio žaidimo, kūrybinio darbo ar kt. formomis, ugdomoji veikla (formaliojo ir neformaliojo švietimo) per dieną yra ne ilgesnė nei 6 ugdymo valandos. Į šį laiką neįskaičiuojamas pailgintos dienos grupės veiklai organizuoti skirtas laikas.

18. Ugdymo procesas organizuojamas ne tik Gimnazijoje, bet ir už jos ribų (muziejuose, parkuose, piliakalnyje ir kitoje artimiausioje gamtinėje aplinkoje).

19. Gimnazija einamaisiais metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ**

**PROGRAMŲ ĮGYVENDINIMAS**

20.Ugdymo sričių / ugdymo dalykų programų įgyvendinimas.

20.1.Dorinis ugdymas: tėvai (globėjai) parenka mokiniui vieną iš dorinio ugdymo dalykų: etiką arba tikybą; dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

20.2. Kalbinis ugdymas:

20.2.1. siekiant gerinti mokinių lietuvių kalbos (gimtosios) vartojimo žodžiu ir raštu pasiekimus skaitymo, kalbos vartojimo kompetencijos ugdomos įgyvendinant ir kitas (ne lietuvių kalbos) Bendrosios programos ugdymo dalykų programas: panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus.

20.3. Pirmosios užsienio kalbos mokymas:

20.3.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

20.3.2. tėvai (globėjai) parenka mokiniui vieną iš gimnazijos siūlomų Europos kalbų (anglų, vokiečių, prancūzų).

20.3.3. užsienio kalbai mokyti visose 2–4 klasėse skiriama po 2 ugdymo valandas per savaitę.

20.4. Socialinis ir gamtamokslinis ugdymas:

20.4.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Dalis (1/4) dalykui skiriamo laiko skiriama organizuoti tyrinėjimams palankioje aplinkoje, natūralioje gamtinėje (parke, miške, prie vandens telkinio ir pan.) aplinkoje, laboratorijose (tai užtikrinama analizuojant mokytojų ilgalaikius dalyko planus);

20.4.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.)

20.5. Matematinis ugdymas:

20.5.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS 2015 m. rezultatais ir rekomendacijomis, mokytojos naudoja informacines komunikacines technologijas, skaitmenines mokomąsias priemones (metodinių grupių veiklos planuose detalizuojamos NMPP rezultatų problemos ir stiprybės, dalykų mokytojų ilgalaikiuose planuose numatomi akcentai).

20.6. Fizinio ugdymo organizavimas:

20.6.1.sudarytos sąlygos mokiniams lankyti ne mažiau kaip 105 fizinio ugdymo pamokas per metus (3 pamokas per savaitę);

20.6.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

20.6.2. mokiniai pertraukų metu turi galimybę aktyviai judėti gimnazijos stadione.

20.7. Meninis ugdymas (dailė ir technologijos, muzika):

20.7.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko.

21. Integruojamųjų, prevencinių ir kitų ugdymo programų įgyvendinimas:

21.1. į Bendrosios programos ugdymo dalykų programų turinį integruojama:

21.1.1.Lietuvos Respublikos švietimo ir mokslo ministro patvirtintų integruojamųjų Mokėjimo mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai. Šios programos atskirai nevykdomos, jos integruojamos į kiekvieno dalyko ugdymo turinį, kuris atsispindi mokytojų ilgalaikiuose dalyko planuose;

21.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159, Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941. Integruojama į pasaulio pažinimo dalyką;

21.1.3. Socialinių emocinių įgūdžių lavinimo bei smurto prevencijos programos „Zipio draugai“, „Obuolio draugai“, integruojamos į klasės vadovo veiklą. Tai atsispindi klasių vadovų ilgalaikiuose planuose;

21.1.4. Etninės kultūros ugdymas;

21.1.5. Informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų. Mokiniams sudarytos galimybės informacinių technologijų kabinete.

21.1.6. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. Įsakymu nr. V-72 „Dėl Ugdymo karjerai programos patvirtinimo“. Integruojama į pasaulio pažinimo dalyką bei klasių valandėles. Tai atsispindi mokytojų ir klasių vadovų ilgalaikiuose planuose.

21.1.7. elektroniniame dienyne pradinio ugdymo mokytojai fiksuoja integruojamų programų turinį pastabų apie pamoką skiltyje.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ(IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

22. Gimnazija, rengdama ugdymo planą atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, gimnazijos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos respublikos švietimo ir mokslo ministro 2011 m. rugsėjo 30 d. Įsakymu Nr. V-1795 „Dėl Mokinių turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

23. Gimnazijos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, gimnazija kiekvienam mokiniui sudaro individualų pagalbos planą, kuris gali būti individualaus ugdymo plano sudėtinė dalis, paskiria gimnazijos socialinį pedagogą pagalbos plano įgyvendinimą koordinuojančiu asmeniu. Socialinis pedagogas kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.“

24. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys, parenkamos mokymosi organizavimo formos (pamoka, projektinė veikla ar pan.), pritaikomos ugdymo erdvės.

25. Organizuojant mokinių, turinčių specialiųjų ugdymo(si) poreikių, ugdymą, gimnazija atsižvelgia:

25.1. mokinių specialiuosius ugdymo poreikius, jų lygį (nedideli, vidutiniai, dideli ir labai dideli) (atsakinga VGK komisija);

25.2.mokymosi formą ir mokymosi proceso organizavimo būdą (derina ir tvirtina VGK komisija).

26. Organizuojant mokinių, turinčių specialiųjų ugdymo(si) poreikių, ugdymą, gimnazijoje mokytojai rengia pritaikytas dalyko programas (derina ir tvirtina VGK komisija).)

**ANTRASIS SKIRSNIS**

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS**

27. Švietimo pagalba (psichologinė, specialioji pedagoginė, socialinė pedagoginė ir specialioji)teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro2011m. liepos5d.įsakymuNr.V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011m. liepos8d. įsakymu Nr. V- 1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016m. lapkričio 2 d. įsakymu Nr. V-950„Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“. Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. Gimnazija turi pasitvirtinusi Švietimo pagalbos mokiniui tvarkos aprašą (patvirtinta Turgelių „Aistuvos“ gimnazijos direktoriaus 2016 m. spalio 3 d. įsakymu Nr. V1-111).

SUDERINTA SUDERINTA

Turgelių „Aistuvos“ gimnazijos tarybos Švietimo, mokslo ir sporto ministerijos

2020-08-17 d. posėdžio 2020 m.

protokoliniu nutarimu Nr. V2-7 raštu Nr.